 Akizungumza na wandishi wa habari jana Mkwasa alisema anamwomba Kikwete aweke silaha chini na kuanza kwenda uwanjani kwani uwepo wake utawapa moyo wachezaji.“Wachezaji wetu walikuwa hawajui maana ya uzalendo sasa wanaelewa baada ya kuwafundisha, hivyo uwepo wa Rais Kikwete utawafanya waoneshe uzalendo kwa kucheza kwa nguvu zao zote, hivyo namwomba aachane na kauli hiyo tugange yajayo”, alisema Mkwasa.Wakati akilihutubia Bunge mjini Dodoma, Rais Kikwete alieleza jinsi ambavyo amesaidia michezo ikiwemo soka kwa kuwaleta makocha mbalimbali, lakini timu hiyo imekuwa ikiendelea kufanya vibaya jambo lililomfanya kuacha kwenda kuitazama wakati ikicheza.Alisema kuwa viongozi wa soka walimwambia kuwa huenda timu hiyo imekuwa ikifungwa Rais akiwa uwanjani kwa sababu wachezaji huwa na mchecheto.